ലൈംഗിക പീഡനം ഭര്തൃപിതാവിനെ യുവതി എലിവിഷം കൊടുത്ത് കൊന്നു ചെന്നൈ : ലൈംഗികമായി പീഡിപ്പിച്ച ഭര്തൃപിതാവിനെ യുവതി വിഷം നല്കി കൊലപ്പെടുത്തി. തമിഴ്നാട്ടിലെ കീഴതൂവല് എന്ന സ്ഥലത്താണ് സംഭവം. സംഭവത്തില് കനിമൊഴി എന്ന യുവതിയെ അറസ്റ്റ് ചെയ്തു. ഭര്തൃ പിതാവായ മുരുഗേഷനാണ് കൊല്ലപ്പെട്ടത്. വീട്ടില് തനിച്ചായിരുന്ന സമയത്ത് പലപ്പോഴായി ഭര്തൃ പിതാവ് തന്നെ പീഡിപ്പിച്ചിരുന്നതായി യുവതി പറഞ്ഞു. നാല് വര്ഷം മുമ്ബാണ് വിനോഭരാജന് എന്നയാളുമായി കനിമൊഴിയുടെ വിവാഹം കഴിഞ്ഞത്. ഇവര്ക്ക് കുട്ടികള് ഉണ്ടായിരുന്നില്ല. ഭര്തൃ പിതാവായ മുരുഗേഷനില് നിന്നും നിരന്തരം ലൈംഗിക പീഡനം നേരിടേണ്ടി വന്നതിനെ തുടര്ന്നാണ് കൊലപ്പെടുത്താന് തീരുമാനിച്ചതെന്ന് കനിമൊഴി പൊലീസിനോട് പറഞ്ഞു. ഇക്കഴിഞ്ഞ ജൂലൈ 31നാണ് കനിമൊഴി മുരുഗേഷന് വിഷം നല്കിയത്. മുരുഗേഷന്റെ ഭക്ഷണത്തില് എലിവിഷം കലര്ത്തുകയായിരുന്നു. ഭക്ഷണം കഴിച്ചതിന് പിന്നാലെ വയറുവേദന അനുഭവപ്പെട്ട മുരുഗേഷനെ മകനും ബന്ധുക്കളും ചേര്ന്ന് ആശുപത്രിയില് എത്തിച്ചെങ്കിലും ഓഗസ്റ്റ് 1 ന് ആശുപത്രിയില് വെച്ച് മരിക്കുകയായിരുന്നു. മുരുഗേഷന്റെ മരണത്തില് ആര്ക്കും സംശയമുണ്ടായിരുന്നില്ല. എന്നാല് മുരുഗേഷന്റെ മരണത്തിന് പിന്നാലെ കടുത്ത മാനസിക സംഘര്ഷത്തിലായ കനിമൊഴി കുറ്റബോധത്തെ തുടര്ന്ന് വില്ലേജ് അഡ്മിനിസ്ട്രേറ്റീവ് ഓഫീസറുടെ മുന്നിലെത്തി കൊലപാതകത്തെ കുറിച്ച് വെളിപ്പെടുത്തുകയായിരുന്നു. കനിമൊഴിയുടെ വെളിപ്പെടുത്തലിന്റെ അടിസ്ഥാനത്തില് അഡ്മിനിസ്ട്രേറ്റീവ് ഓഫീസറായ ഹരികൃഷ്ണന് പൊലീസില് വിവരം അറിയിച്ചു. തുടര്ന്ന് പൊലീസ് കനിമൊഴിയെടുത്ത് അറസ്റ്റ് രേഖപ്പെടുത്തുകയായിരുന്നു.